VAIO Felhasználói útmutató SVS13A1/SVS1311/SVS1511 sorozat

Task

# A bekapcsolási jelszó megadása és megváltoztatása

A BIOS segítségével megadhat jelszót (bekapcsolási jelszót) a VAIO számítógép rendszerbetöltésére vonatkozóan. A bekapcsolási jelszó megadását a VAIO embléma megjelenése után kéri a számítógép az elinduláshoz.
Kétfajta jelszó létezik. Először a számítógép jelszavát állítsa be.

- A számítógép jelszava (rendszergazdák számára):
  Lehetővé teszi a rendszergazdai jogosultságokkal rendelkező felhasználók számára, hogy a jelszó ismeretében módosítsák a BIOS képernyőjén elérhető összes beállítást, illetve elindítsák a számítógépet.

- Felhasználói jelszó (rendszergazdai jogosultságokkal nem rendelkező felhasználók számára):
  Ez lehetővé teszi a normál felhasználók számára, hogy a jelszó ismeretében módosítsák a BIOS egyes beállításait, valamint elindítsák a számítógépet. A felhasználói jelszó beállításához először a számítógépjelszót kell beállítani.

1. Kapcsolja be VAIO számítógépét, majd nyomja meg többször az F2 billentyűt addig, amíg a VAIO embléma el nem tűnik.

Adja meg a jelszót, ha már be van állítva. Ha szeretné megváltoztatni az aktuális jelszót, adja meg a módosítandó jelszót. (Például a számítógépjelszó módosításához írja be a számítógépjelszót.)
Ekkor megjelenik a BIOS-beállítások képernyője. Ha a képernyő nem jelenik meg, indítsa újra a számítógépet, és próbálkozzon ismét.

1. A vagy billentyű segítségével válassza ki a Security lapot, majd a Set Machine Password vagy a Set User Password lehetőséget, és nyomja meg az Enter billentyűt.

Megjelenik a jelszó megadására szolgáló képernyő.

1. Írja be a jelszót, és nyomja meg az Enter billentyűt.

A jelszó megváltoztatásához írja be az aktuális jelszót, majd adja meg az új jelszót. A jelszó legfeljebb 32 alfanumerikus karaktert tartalmazhat (szóközök is szerepelhetnek benne), és a rendszer megkülönbözteti a kis- és nagybetűket.

1. A vagy billentyű segítségével válassza ki a Password when Power On lehetőséget, nyomja meg az Enter billentyűt, majd válassza az Enabled beállítást.

1. A vagy billentyű segítségével válassza ki az Exit lapot, válassza az Exit Setup lehetőséget, majd nyomja meg az Enter billentyűt.

1. A megerősítést kérő párbeszédpanel megjelenését követően nyomja meg az Enter billentyűt.

Megjegyzés

- Mindenképpen írja föl magának a jelszót, hogy ne felejtse el.

- Ha elfelejti a jelszót, a továbbiakban nem tudja elindítani a VAIO számítógépet.

- A felhasználói jelszót a BIOS beállítási képernyőn lehet alaphelyzetbe állítani a számítógépjelszó megadása után.

- Ha elfelejti a számítógépjelszót, azt csak hivatalos Sony szervizben/ügyfélszolgálaton lehet alaphelyzetbe állíttatni. (Az alaphelyzetbe állítás nem díjmentes.)

Kapcsolódó témák
A bekapcsolási jelszó törlése
Windows-jelszó létrehozása/módosítása/törlése
Mi a teendő, ha elfelejtettem a VAIO számítógépem elindításához szükséges bekapcsolási jelszót?