VAIO Felhasználói útmutató SVS13A1/SVS1311/SVS1511 sorozat

Task

# Megjegyzések az adattitkosításról (Infineon TPM Professional Package)
<TPM biztonsági chippel ellátott modellek>

Mielőtt az Infineon TPM Professional Package használatával titkosítaná adatait, olvassa el a helyes használatra vonatkozó következő figyelmeztetéseket.

## Az operációs rendszer fájljainak, illetve programok fájljainak titkosításával kapcsolatos megjegyzések

- Ha az operációs rendszer vagy szoftveralkalmazások fájljait a Trusted Platform Module (TPM) mellett az Encrypting File System (EFS) használatával is titkosítja, akkor elképzelhető, hogy nem tud majd bejelentkezni a Windowsba, illetve megfelelően használni a szoftveralkalmazásokat. Ne titkosítsa a Windows és a Program Files mappákat, valamint ezen mappák fájljait.

- Az EFS használata során tartsa be a következőket.

- Ne módosítsa a következő alapértelmezett beállításokat a Mappa beállításai ablak Nézet fülének Fájlok és mappák részében.
  Rejtett fájlok, mappák és meghajtók elrejtése (alapértelmezés szerint bejelölve)
  Az operációs rendszer védett fájljainak elrejtése (ajánlott) (alapértelmezés szerint bejelölve)

- Ha nem szükséges, ne módosítson fájlattribútumokat (csak olvasható, rejtett és rendszer).

- Ne titkosítsa a Felhasználók mappát, sem a fiók a Felhasználók mappán belüli mappáját.

## A Personal Secure Drive meghajtón titkosított fontos fájlokkal kapcsolatos megjegyzések

A TPM szoftver instabillá válik, és a titkosított adatok nem nyerhetők vissza, ha az alábbi mappák fájljait az EFS segítségével a következő körülmények között titkosítja: ha a TPM szoftver telepítve van a VAIO számítógépre; ha a TPM inicializálva van; és ha az EFS-t engedélyezték a felhasználói inicializáció során.
A következő mappákban ne titkosítsa a fájlokat az EFS használatával, illetve ne módosítsa bennük a fájlattribútumokat.
Ha a TPM szoftver telepítve és inicializálva van, a fájlok nem titkosíthatók, mivel rendszerattribútummal rendelkeznek.

- Fontos fájlokat és adatfájlokat tartalmazó mappák

- C:\ProgramData\Infineon

- C:\Felhasználók\Minden felhasználó\Infineon

- C:\Felhasználók\<felhasználónév>\AppData\Roaming\Infineon

- Fájlok a Personal Secure Drive meghajtón

- C:\Security Platform\Personal Secure Drive\System Data\xxxxxxxx.FSF

## A biztonsági mentések és más fájlok titkosításával kapcsolatos megjegyzések

Ha titkosítja a biztonsági mentési archívumot vagy a vész-helyreállítási tokent, akkor vészhelyzet esetén nem fogja tudni helyreállítani az adatait. Ha a jelszó alaphelyzetbe állítási tokenfájlját, illetve a titkos jelszó-helyreállítási fájlt titkosítja, nem fogja tudni visszaállítani a jelszót.
Eltávolítható tárolón ne titkosítsa a következő fájlokat és mappákat a Dokumentumok\Security Platform és a Security Platform mappában.
Ha az EFS használatával véletlenül titkosítja a következő fájlokat vagy mappákat, a TPM szoftver archívumait, a vész-helyreállítási tokent, a jelszó-helyreállítási tokent vagy a titkos jelszó-helyreállítási fájlt, akkor az adatok visszaállítása nem lesz lehetséges.
A Sony nem vállal felelősséget a titkosítás hibás vagy téves használata miatt bekövetkezett problémákért és károkért.

- Automatikus biztonsági mentés fájlja

- Alapértelmezett fájlnév: SPSystemBackup.xml vagy
  SPSystemBackup_<Számítógépnév>.xml

- Automatikus biztonsági mentés adatait tároló mappa (beleértve a mappában található fájlokat)

- Mappa neve (fix): SPSystemBackup (A SPSystemBackup.xml fájl a létrehozott mappa egy almappájában jön létre.) vagy
  SPSystemBackup_<Számítógépnév> (A SPSystemBackup_<Számítógépnév>.xml fájl a létrehozott mappa egy almappájában jön létre.)

- Vész-helyreállítási tokenfájl

- Alapértelmezett fájlnév: SPEmRecToken.xml

- Jelszó alaphelyzetbe állításához szükséges tokenfájl

- Alapértelmezett fájlnév: SPPwdResetToken.xml

- Egységes tokenfájl vész-helyreállításhoz/jelszó alaphelyzetbe állításához

- Alapértelmezett fájlnév: SPToken_<Számítógépnév>.xml

- Jelszó alaphelyzetbe állításához szükséges titkos fájl

- Alapértelmezett fájlnév: SPPwdResetSecret.xml vagy
  SpPwdResetSecret_<Számítógépnév>_<Felhasználónév>.<Tartománynév>.xml

- Tanúsítvány titkosítási kulcsát és biztonsági másolatát tartalmazó fájl

- Alapértelmezett fájlnév: SpBackupArchive.xml

- PSD biztonsági másolatának fájlja

- Alapértelmezett fájlnév: „Meghajtó neve” – Personal Secure Drive.fsb

- Tulajdonosi jelszó biztonságimentés-fájlja

- Alapértelmezett fájlnév: SpOwner_„Számítógépnév”.tpm

- Protokollfájl

- Alapértelmezett fájlnév: SpProtocol_<Számítógépnév>_<Felhasználónév>.<Tartománynév>.txt