VAIO Felhasználói útmutató SVS13A1/SVS1311/SVS1511 sorozat

Task

# USB-eszköz töltése

Az USB-töltés beállításainak engedélyezése esetén akkor is tölthet USB-eszközt, ha VAIO számítógépe ki van kapcsolva, Hibernálás üzemmódban vagy Alvó állapot üzemmódban van.
Az USB-töltési beállítások alapértelmezés szerint le vannak tiltva.

1. Kattintson a (Start) gombra, és válassza a Minden program, majd a VAIO Control Center parancsot.

1. Kattintson az Energiagazdálkodás (Power Management), majd az USB-töltés beállításai (USB Charging Settings) elemre.

1. Csatlakoztasson egy USB eszközt ahhoz az USB-porthoz, amely mellett a jel látható.

Ha nem kezdődik el a töltés, amikor csatlakoztat egy USB-eszközt az USB-töltést támogató USB-porthoz, húzza ki és csatlakoztassa újra az eszközt.
Megjegyzés

- Az USB-töltés beállításainak engedélyezése esetén a fogyasztás megnövekszik, ha a VAIO számítógép ki van kapcsolva, Hibernálás üzemmódban vagy Alvó állapot üzemmódban van, mert a számítógép biztosítja az USB-port áramellátását még akkor is, ha nincsen csatlakoztatva USB-eszköz.

- Ha engedélyezve vannak az USB-töltés beállításai, nem használható az USB-töltést támogató USB-porthoz csatlakoztatott USB-eszköz távoli ébresztési funkciója.