VAIO Felhasználói útmutató SVS13A1/SVS1311/SVS1511 sorozat

Reference

# Az Fn billentyűvel elérhető billentyűkombinációk és funkciók

Nyomja meg és tartsa lenyomva az Fn billentyűt, és közben nyomjon meg egy másik billentyűt a kívánt billentyűparancs végrehajtásához.
Például a hang kikapcsolásához: Fn+F2 → Az Fn billentyű lenyomva tartása közben nyomja meg az F2 billentyűt.
Néhány billentyűfunkció csak a Windows működése közben használható.

### Fn + (F1)

Az érintőtábla használatának engedélyezése vagy letiltása. [Részletek]

### Fn + (F2)

A beépített hangszórók, illetve a fejhallgató be- és kikapcsolása.

### Fn + / (F3/F4)

A billentyűkombináció többszöri megnyomásával szabályozható a beépített hangszórók, illetve a fejhallgató hangereje. [Részletek]
A hangerő csökkentéséhez nyomja meg az Fn+F3 billentyűket.
A hangerő növeléséhez nyomja meg az Fn+F4 billentyűket.

### Fn + / (F5/F6)

A billentyűkombináció többszöri megnyomásával szabályozható a számítógép LCD-képernyőjének fényereje. [Részletek]
A fényerő csökkentéséhez nyomja meg az Fn+F5 billentyűket.
A fényerő növeléséhez nyomja meg az Fn+F6 billentyűket.

### Fn + (F7)

A megjelenítés átadása külső képernyőre.
Nyomja meg az Fn+F7 billentyűket többször egymás után a kívánt kimenet kiválasztásához, majd a jóváhagyáshoz nyomja meg az Enter billentyűt. [Részletek]

### Fn + / (F9/F10)

Módosítja az éppen futó szoftverben látható kép vagy dokumentum méretét.
Kicsinyítéshez használja az Fn+F9 billentyűkombinációt.
Nagyításhoz használja az Fn+F10 billentyűkombinációt.
A használt szoftvertől függően előfordulhat, hogy ez a funkció nem működik.

### Fn + (F12)

A tápellátás kikapcsolása a VAIO számítógép legtöbb részegységénél (többek között az LCD-képernyő és a processzor tápellátásának leállítása). Ez a Hibernálás üzemmódnak felel meg.

### Fn + Num Lk (Num Lock)

Aktiválja a számok bevitelére szolgáló számbillentyűzetet. (Csak SVS13A / SVS131 sorozat)

### Fn + Scr Lk (Scroll Lock)

Az éppen használt szoftvertől függően működik. További információk az adott szoftver súgójában érhetők el.

### Fn + Pg Up (Page Up)

Az előző oldalra lép. (Csak SVS13A / SVS131 sorozat)

### Fn + End (End)

A sor vagy az oldal végére viszi a kurzort. (Csak SVS13A / SVS131 sorozat)

### Fn + Pg Dn (Page Down)

A következő oldalra lép. (Csak SVS13A / SVS131 sorozat)

### Fn + Home (Home)

A sor vagy az oldal elejére viszi a kurzort. (Csak SVS13A / SVS131 sorozat)