VAIO Felhasználói útmutató SVS13A1/SVS1311/SVS1511 sorozat

FAQ

#### Mi a teendő, ha nem tudom kikapcsolni a VAIO számítógépet?

- Az alább leírt módszerek bármelyikét követve lépjen ki minden futó szoftverből, majd próbálja ismét kikapcsolni a VAIO számítógépet.

- Kattintson a futó szoftver ablakában a Bezárás gombra.

- Nyomja meg az Alt+F4 billentyűket.
  Ha nem mentette az adatokat, megjelenik egy figyelmeztető üzenet. Kattintson az Igen gombra az adatok mentéséhez.
  Nyomja meg többször az Alt+F4 billentyűket, amíg megjelenik A Windows leállítása ablak. Itt válassza a Leállítás lehetőséget a legördülő listából, majd kattintson az OK gombra.

- Ha nemrégiben valamilyen szoftvert telepített VAIO számítógépére, ellenőrizze, hogy az megfelelően működik-e, az általa használt adatok rendben vannak-e, és győződjön meg arról is, hogy helyesen használta a szoftvert.

- Lépjen kapcsolatba a szoftver kiadójával, vagy forduljon a megfelelő technikai ügyfélszolgálathoz.

- Ha VAIO számítógépéhez perifériás eszköz, például nyomtató vagy USB-eszköz csatlakozik, vagy a számítógép hálózathoz csatlakozik, válassza le az összes perifériát, illetve a hálózati kapcsolatot, majd kapcsolja ki a számítógépet.
  A Windows nem engedi a számítógép kikapcsolását addig, amíg az perifériás eszközzel vagy a hálózattal kommunikál. Ezenkívül néhány perifériás eszköz illesztőprogramja nem támogatja a számítógép kényszerített leállítását.

- Ha a számítógép képernyője nem változik (lefagyott), nyomja meg egyszerre a Ctrl+Alt+Delete billentyűket, és kattintson a (Leállítás) ikonra a számítógép képernyőjének jobb alsó sarkában.

- Ha VAIO számítógépe a beállítások folyamatban levő mentésére vagy a leállításra figyelmeztető üzenetnél fagy le, kövesse sorra az alábbi eljárásokat.

- Nyomja meg az Enter billentyűt.
  Várjon egy kicsit.

- Ha a probléma továbbra is fennáll, nyomja meg a Ctrl+Alt+Delete billentyűket.
  Várjon egy kicsit.

- Ha a fentiek elvégzése után még mindig nem tudja kikapcsolni VAIO számítógépét, járjon el a következők szerint.
  Kérjük, vegye figyelembe, hogy az alábbi módszerek a nem mentett adatok sérüléséhez vezethetnek. A következő műveletek elvégzése előtt bontsa a számítógép hálózati kapcsolatát.

- Nyomja meg egyszerre a Ctrl+Alt+Delete billentyűket, és kattintson a (Leállítás) ikonra a számítógép képernyőjének jobb alsó sarkában.

- Tartsa lenyomva négy másodpercnél hosszabb ideig a (Tápellátás) gombot.

- Húzza ki a tápegység kábelét, és vegye ki az akkumulátort VAIO számítógépéből.