VAIO Felhasználói útmutató SVS13A1/SVS1311/SVS1511 sorozat

FAQ

#### Mi a teendő, ha nem tudom VAIO számítógépemet csatlakoztatni egy hozzáférési ponthoz (vagy az internethez)?

- További tájékoztatást a Mi a teendő, ha nem használható a vezeték nélküli LAN funkció? című részben talál. [Részletek]

- Ellenőrizze, hogy a hozzáférési pont tápellátása be van-e kapcsolva.

- Ellenőrizze a hozzáférési pont beállításait.
  A következő beállítások esetén lehetséges, hogy a VAIO számítógép nem tud csatlakozni egy hozzáférési ponthoz, vagy a kapcsolat instabillá válhat.

- Ha a hozzáférési pont úgy van beállítva, hogy ne fogadjon el kapcsolódási kérelmet olyan eszköztől, amelynek SSID azonosítója „ANY”, és a VAIO számítógépnek vagy a hozzáférési pontnak „ANY” az SSID azonosítója.

- Ha a hozzáférési pont rejtőzködő módban van.
  További tudnivalókat a hozzáférési pont útmutatójában talál, vagy vegye fel a kapcsolatot a vezeték nélküli LAN-szolgáltatójával.

- Ellenőrizze, hogy a VAIO számítógép és a hozzáférési pont közötti kapcsolat létrejött-e. [Részletek]

- A kapcsolatot befolyásolhatja a távolság, a köztes akadályok, az eszközök beállításai, a rádióhullámok erőssége, az interferencia, a falak anyaga, a használt szoftverek stb.
  Vigye távolabb a VAIO számítógépet az akadályoktól, vagy közelebb a használni kívánt hozzáférési ponthoz.

- Ellenőrizze, hogy a hozzáférési pont megjelenik-e a Jelenlegi kapcsolat ablakban.
  Kattintson a (Start) gombra, majd a Vezérlőpult, a Hálózat és internet, a Hálózati és megosztási központ, végül pedig a Csatlakozás hálózathoz lehetőségre, és ellenőrizze, hogy a hozzáférési pont megjelenik-e a Jelenlegi kapcsolat ablakban.

- Ellenőrizze, hogy a biztonsági kulcs helyes-e.
  A biztonsági kulcs helyett biztonsági okokból csak „•” karakterek jelennek meg. Adja meg még egyszer a kulcsot. [Részletek]

- Ellenőrizze, hogy a VAIO számítógép vezeték nélküli helyi hálózati beállításai megfelelnek-e a hozzáférési pont beállításainak. [Részletek]

- Győződjön meg arról, hogy a VAIO számítógép megfelelően van beállítva az internet eléréséhez.
  Ha víruskereső szoftver vagy a Windows tűzfal funkciója korlátozza az internet-hozzáférést, akkor a VAIO számítógép nem tud az internethez csatlakozni. Ellenőrizze a beállításokat.

- Ellenőrizze, hogy a Vezeték nélküli csatoló beállításai lehetőségnél a Legnagyobb teljesítmény van-e kiválasztva az Energiagazdálkodási lehetőségek ablakban.
  Kattintson a (Start) gombra, majd a Vezérlőpult, a Rendszer és biztonság, végül pedig az Energiagazdálkodási lehetőségek elemre. Kattintson az aktuális energiasémához tartozó Séma beállításainak módosítása, majd a Speciális energiaellátási beállítások módosítása lehetőségre. Lépjen a Speciális beállítások lapra, és kattintson duplán a Vezeték nélküli csatoló beállításai, majd az Energiatakarékos mód lehetőségre, és válassza ki a Legnagyobb teljesítmény lehetőséget.