VAIO Felhasználói útmutató SVS13A1/SVS1311/SVS1511 sorozat

Task

# A többmonitoros funkció használata

A többmonitoros funkció lehetővé teszi az Asztal tartalmának különálló megjelenítők között felosztott megjelenítését.
Ha például külső megjelenítő eszközt csatlakoztat a monitorcsatlakozóhoz, a számítógép képernyője és a külső megjelenítő eszköz képernyője egyetlen összefüggő asztalként is funkcionálhat.

1. Kattintson az egér jobb oldali gombjával az asztal valamely üres területére, és válassza a Képernyőfelbontás menüelemet.

1. Kattintson a Több képernyő feliratú legördülő listára, válassza az E képernyők kiterjesztése listaelemet, majd kattintson az OK gombra.

A beállítási lehetőségek köre függ a csatlakoztatott külső megjelenítő eszközök számától.
Megjegyzés

- Ha az egyes képernyőkön különböző színbeállításokat használ, ne jelenítsen meg úgy ablakot, hogy az részben az egyik, részben a másik képernyőn szerepeljen, mert ez a szoftver hibás működését okozhatja.

- Előfordulhat, hogy a külső megjelenítő eszköz nem támogatja a többmonitoros funkciót.

- Egyes szoftveralkalmazások nem feltétlenül kompatibilisek a többmonitoros funkció beállításaival.

- Előfordulhat, hogy nem lesz megfelelő a nagy felbontású és nagy színmélységű képek megjelenítése. Minden képernyőn állítson be alacsonyabb színmélységet vagy kisebb felbontást.

- Videoszerkesztő/képszerkesztő program használata, illetve DVD lejátszása közben ne módosítsa a képernyő felbontását, mert ez meggátolhatja a lejátszást/megjelenítést, vagy instabillá teheti a rendszer működését.
  A megjelenítési beállításokat csak a videoszerkesztő/képszerkesztő programból való kilépés után módosítsa.

Tipp

- A többmonitoros módban használt képernyők mindegyikénél meg lehet szabni a felbontást.

Kapcsolódó témák
A képernyőtartalom felbontásának (méretének) módosítása
Megjelenítési mód választása
HDMI-bemenettel rendelkező tévékészülék csatlakoztatása
Külső megjelenítő eszköz vagy projektor csatlakoztatása