VAIO Felhasználói útmutató SVS13A1/SVS1311/SVS1511 sorozat

Reference

# Kompatibilis „Memory Stick”

VAIO számítógépének „Memory Stick” foglalata a következő méretű és típusú memóriakártyák fogadására alkalmas:

- „Memory Stick Duo”

- „Memory Stick PRO Duo”

- „Memory Stick PRO-HG Duo”

- „Memory Stick Micro”

## A „MagicGate” technológia ismertetése

A „MagicGate” egy, a Sony által kifejlesztett szerzőijog-védelmi technológia neve. A „MagicGate”-kompatibilis eszközök és a „Memory Stick” között hitelesítési eljárásra kerül sor. Ez ellenőrzi, hogy helyesen tudják-e tárolni és lejátszani az adatokat, a tárolt adatokat pedig titkosítja a rendszer. Az adatok lejátszásakor is hitelesítés történik, és csak ennek sikeres befejeződése esetén fejti vissza és játssza le a rendszer az adatokat. A szerzői jogi védelemmel ellátott adatokat csak hitelesített eszközök tudják lejátszani.
Megjegyzés

- VAIO számítógépe csak a Duo méretű „Memory Stick” memóriakártyák használatát támogatja, a normál méretű „Memory Stick” memóriakártyákét nem.

- „Memory Stick Micro” („M2”) használata előtt helyezze be a kártyát „M2” Duo-átalakítóba. Ha ilyen memóriakártyát átalakító nélkül helyez „Memory Stick Duo” foglalatba, előfordulhat, hogy kivenni már nem tudja.

- VAIO számítógépe az elvégzett tesztek szerint kompatibilis a 2012 januárjában forgalmazott összes Sony márkájú, legfeljebb 32 GB kapacitású „Memory Stick” adathordozóval. Azonban a „Memory Stick”-kompatibilitás nem minden esetben garantálható.

- A személyes célú felhasználás kivételével a szerzői jog tiltja bármely Ön által a szerzői jog tulajdonosának vagy tulajdonosainak előzetes engedélye nélkül rögzített hang- és/vagy képadat használatát. Ennek megfelelően a szerzői jogi védelem alatt álló adatokat tartalmazó „Memory Stick” csak a jogszabályok keretei között használható fel.

- A „MagicGate” emblémát tartalmazó „Memory Stick” memóriakártyák segítségével élhet ennek a technológiának az előnyeivel.

- A számítógép „Memory Stick Duo” memóriakártya-foglalata 256 MB alatti „Memory Stick” memóriakártyák esetén nem támogatja a „MagicGate” technológiát.

- Ha a „Memory Stick” eszközt statikus elektromosságnak vagy elektromos zajnak kitett helyen használja, a tárolt adatok elveszhetnek.

- A „Memory Stick PRO Duo”, illetve „Memory Stick PRO-HG Duo” eszközön a fájlrendszer specifikációiban leírtaknak megfelelően csak 4 GB alatti méretű fájlok tárolhatók.

Kapcsolódó témák
A „Memory Stick” leírása
„Memory Stick” memóriakártya behelyezése, illetve eltávolítása
„Memory Stick” memóriakártya formázása
Megjegyzések a „Memory Stick” memóriakártya használatára vonatkozóan