VAIO Felhasználói útmutató SVS13A1/SVS1311/SVS1511 sorozat

Task

# Adatok biztonsági mentése olyan esetben, amikor a Windows nem indítható

Ha nem sikerült elindítani a Windows rendszert, a VAIO Care helyreállító rendszer (VAIO Care Rescue) segítségével készíthet biztonsági másolatot az adatairól.

## Az adatok megmentése, helyreállítása

1. Nyomja meg az ASSIST gombot a VAIO számítógép kikapcsolt állapotában, ekkor elindul a VAIO Care helyreállító rendszer (VAIO Care Rescue).

Tipp

- Ha megjelenik a nyelv kiválasztására szolgáló ablak, jelölje ki a kívánt nyelvet, majd kattintson az OK gombra.

1. Kattintson az Eszközök (Tools), majd az Adatmentés (Rescue Data) lehetőségre.

1. Kövesse a képernyőn megjelenő utasításokat.

Megjegyzés

- Ha VAIO számítógépe fel van szerelve olyan USB-porttal, amely az USB 2.0 szabvánnyal kompatibilis, ahhoz a porthoz csatlakoztassa a biztonsági másolat tárolására esetleg használt USB-eszközt.

Tipp

- Másik megoldásként a VAIO Care helyreállító rendszer (VAIO Care Rescue) a Helyreállítási adathordozóval is elindíthatja. [Részletek]

- Javasolt egy külső merevlemezt kiválasztani a helyreállított (megmentett) fájlok tárolási céljaként, ha az Egyéni mentés (Custom rescue) lehetőséget választja.

## Megjegyzések az „Adatmentés” eszközre vonatkozóan

- A helyreállított fájlokat gondosan kell kezelni az illetéktelen hozzáférés megakadályozása érdekében.

- Mielőtt az Adatmentés (Rescue Data) eszközzel belekezdene az adatok biztonsági mentésébe, ill. helyreállításába, kapcsolja ki a Windows merevlemez-titkosítási szolgáltatását.
  A beépített tárolóeszközön nem titkosítva tárolt helyreállított fájlokhoz viszont könnyen hozzáférhetnek illetéktelenek is a Helyreállítási adathordozó és ezen program segítségével. Ezért ennek a programnak a használata után mindenképpen állítson be bekapcsolási vagy merevlemez-védelmi jelszót a számítógépen, és engedélyezze a Windows merevlemez-titkosítási funkcióját, továbbá a Helyreállítási adathordozót tartsa biztonságos helyen, hogy illetéktelen felhasználók ne férhessenek hozzá a helyreállított fájlokhoz.

- A szerzői jog által védett adatok (pl. digitális lejátszóprogram által rendszerezett zenefájlok) visszaállításához azt a biztonsági mentési eszközt kell használni, amelyet az ilyen adatok importálásához használt szoftver határoz meg. A Sony nem garantálja, hogy minden eszközön lejátszhatók lesznek azok az adatok, amelyeket nem a megadott biztonsági mentési eszközzel állítottak vissza.

- Az Adatmentés (Rescue Data) eszköz nem nyújt garanciát a beépített tárolóeszközön lévő összes adat biztonsági mentésére.
  A Sony nem vállal felelősséget a biztonsági mentési folyamattal összefüggő esetleges adatvesztésekért.

- Ennek a programnak a használata közben tápkábellel vagy tápegységgel kell biztosítani a VAIO számítógép tápellátását.

- Előfordulhat, hogy a program a helyreállított fájlokat több fájlra bontja szét, és a megadott helyre vagy esetleg más név alatt menti őket, a kiválasztott célhelytől függően. A helyreállított fájlok visszaállítására szolgál a VAIO adatvisszaállító eszköz (VAIO Data Restore Tool). [Részletek]

- Ha egy külső merevlemez vagy optikai meghajtó nem támogatja az USB-kapcsolatot, akkor telepítenie kell a megfelelő illesztőprogramot.

Kapcsolódó témák
A biztonsági mentés
A biztonsági mentés típusai
Adatok visszaállítása a VAIO adatvisszaállító eszköz használatával
Visszaállítási pont létrehozása
Rendszerfájlok visszaállítása a visszaállítási pont segítségével olyan esetben, amikor a Windows nem indítható