VAIO Felhasználói útmutató SVS13A1/SVS1311/SVS1511 sorozat

Task

# USB-eszköz csatlakoztatása

VAIO számítógépéhez USB-eszközöket (pl. egeret, hajlékonylemez-meghajtót, hangszórót vagy nyomtatót) csatlakoztathat. A csatlakoztatáskor szükség lehet az USB-eszközhöz mellékelt illesztőprogram telepítésére. További ismertetést az eszköz útmutatójában talál.

1. Válassza ki a használni kívánt USB-portot (1).

1. Csatlakoztassa az USB-eszköz kábelét (nem tartozék) (2) az USB-porthoz.

Megjegyzés

- Lehetséges, hogy az USB-eszköz használata előtt telepítenie kell az eszköz illesztőprogramját. További ismertetést az USB-eszköz útmutatójában talál.

- A megfelelő nyomtatás érdekében ügyeljen arra, hogy olyan USB-nyomtatót használjon, amely kompatibilis a számítógépen futó Windows-verzióval.

- Mielőtt leválasztaná az USB-hangszórókat VAIO számítógépéről, állítsa le a DVD-, illetve zenelejátszást, vagy pedig kapcsolja ki számítógépét. Ha lejátszás közben választja le az USB-hangszórókat, az meghibásodást okozhat.
  Az USB-eszköz eltávolításáról (leválasztásáról) az eszköz útmutatójában olvashat.

- A VAIO számítógép, illetve az USB-eszközök károsodásának elkerülése érdekében ügyeljen a következőkre:

- Amikor csatlakoztatott USB-eszközzel együtt mozgatja VAIO számítógépét, kerülje a számítógép és az USB-portok rázkódását vagy ütődését.

- Ne tegye a számítógépet hordtáskába, amíg USB-eszközök vannak csatlakoztatva hozzá.

Tipp

- VAIO számítógépének USB-portjai megfelelnek az USB 2.0 és az USB 3.0 szabványnak. Az USB 3.0 szabványnak megfelelő USB-portokat kék színükről lehet felismerni.

- Az USB 3.0 szabvány a következő adatátviteli módot tartalmazza az USB 2.0 szabványos átviteli módjain kívül:

- SuperSpeed: 5 Gbit/s átviteli sebesség.

Kapcsolódó témák
Külső DVD-meghajtó csatlakoztatása