VAIO Felhasználói útmutató SVS13A1/SVS1311/SVS1511 sorozat

Concept

# A helyreállítás áttekintése

A helyreállítás az a folyamat, amellyel vissza lehet állítani a VAIO számítógépet az eredeti, gyári állapotba.
A számítógép helyreállítása kétféleképpen végezhető el:

- Helyreállítási adathordozóról

- A helyreállítási területről

## Mikor kell helyreállítást végezni?

- Ha VAIO számítógépének működése bizonytalanná válik

- Ha VAIO számítógépét vírus fertőzte meg

- Ha VAIO számítógépének működésében olyan problémák jelentkeznek, amelyeket nem lehet megoldani hibaelhárítási módszerekkel

- Ha tévedésből megformázta a C: meghajtót

## Melyik szoftverrel érdemes elvégezni a VAIO számítógép karbantartását és visszaállítását?

Használja az alábbi programokat.

### VAIO Care

- Helyreállítási adathordozók létrehozása

- A számítógép hardvereszközeinek ellenőrzése

### VAIO Care helyreállító rendszer

- Adatok helyreállítása (biztonsági mentése)

- A VAIO számítógép helyreállítása

- A beépített tárolóeszközön lévő összes adat törlése

Tipp

- További tájékoztatást a VAIO Care és a VAIO Care helyreállító rendszer (VAIO Care Rescue) súgójában talál.

## Mi az a helyreállítási terület?

A beépített tárolóeszköz helyreállítási területe olyan adatokat tartalmaz, amelyek a rendszer és az alkalmazások helyreállításához szükségesek. Általában a felhasználó nem tudja módosítani vagy törölni az itt lévő adatokat, de megvásárolható olyan szoftver, amely lehetővé teszi ezt.

## Mikor kell helyreállítási adathordozót létrehozni?

A helyreállítási adathordozók segítségével vissza lehet állítani a VAIO számítógépet az eredeti, gyári állapotba. Ha nem sikerül elindítani a Windows rendszert, és korábban törölte a helyreállítási területet, akkor csak a helyreállítási adathordozóval lehet helyreállítani a rendszert.
A helyreállítási adathordozót rögtön a számítógép beüzemelése után érdemes létrehozni.
Kapcsolódó témák
Helyreállítási adathordozók létrehozása
Helyreállítás a helyreállítási területről
Helyreállítás helyreállítási adathordozóról
A helyreállítással kapcsolatos megjegyzések