VAIO Felhasználói útmutató SVS13A1/SVS1311/SVS1511 sorozat

FAQ

#### Mi a teendő, ha nem lehet lejátszani a számítógépbe helyezett lemezt, illetve ha kimarad néhány képkocka és/vagy szaggat a hang a lejátszás során?

- Lépjen ki minden más programból a lejátszószoftver kivételével.

- Próbáljon más lejátszószoftvert használni, például DVD-lejátszó programot.

- Állítsa át az aktuális asztali témát Windows 7 egyszerü témára a Vezérlőpult segítségével, ha engedélyezte az Aero témákat az asztali téma esetében.

- Tartalomvédelemmel ellátott írható lemezen (Content Protection for Recordable Media, CPRM) lévő DVD-tartalom lejátszásához telepítenie kell egy CPRM-csomagot a VAIO számítógépén használt lejátszószoftverhez.

- A szerzői jogi védelem alatt álló Blu-ray Disc adathordozók folyamatos lejátszásához frissítenie kell az AACS-kulcsot.
  Az AACS-kulcs frissítéséhez kövesse a számítógép képernyőjén megjelenő üzenet utasításait. A frissítés az internetről végezhető.

- Távolítsa el a VAIO számítógépére a megvásárlása után telepített lejátszószoftvereket vagy lemezíró szoftvereket.
  A szoftverek eltávolításával kapcsolatban további információkat az adott szoftver súgójában vagy a Windows súgó és támogatás oldalain találhat.