VAIO Felhasználói útmutató SVS13A1/SVS1311/SVS1511 sorozat

Task

# Az Alvó állapot üzemmód használata

Alvó állapot üzemmódban a VAIO számítógép összes szükségtelen eszköze kikapcsolt állapotban van, azonban néhány részegység továbbra is működik a számítógép üzemi állapotának fenntartása érdekében – beleértve az éppen használatban lévő adatok megőrzését is. Az Alvó állapot üzemmód például rövidebb szüneteknél hasznos.
Az Alvó állapot üzemmód alapértelmezett beállításai esetén a Rapid Wake engedélyezve van, és a rendszer a beépített tárolóeszközre elmenti a számítógép állapotát.

## Az Alvó állapot üzemmód bekapcsolása

1. Kattintson a (Start) gombra, a Leállítás melletti (nyíl) gombra, majd az Alvó állapot lehetőségre.

Amikor a VAIO számítógép Alvó állapot üzemmódba lép, a tápellátás jelzőfény kialszik.
Tipp

- Alapértelmezés szerint VAIO számítógépe Alvó állapot üzemmódba kapcsol, ha hálózati tápellátásról üzemeltetve kb. 30 percig nem észlel felhasználói műveletet.

- Az alábbi művelet szintén Alvó állapotba kapcsolja VAIO számítógépét.

- Nyomja meg a (Tápellátás) gombot (alapbeállítás szerint).
  Ne feledje, hogy ha négy másodpercnél tovább tartja nyomva a (Tápellátás) gombot, VAIO számítógépe automatikusan kikapcsol. Ha így tesz, a nem mentett adatok elvesznek.

- Csukja le az LCD-kijelzőt, és hagyja pár másodpercig használaton kívül a számítógépet.

## Visszatérés normál üzemmódba

1. Nyomja meg a (Tápellátás) gombot.

Megjegyzés

- Alapértelmezés szerint VAIO számítógépe automatikusan Hibernálás üzemmódra vált, ha az akkumulátor töltöttségi szintje alacsonnyá válik. Az éppen futó szoftverek és a csatlakoztatott eszközök függvényében azonban előfordulhat, hogy a Windows rendszer nem engedélyezi a feladat-végrehajtások felfüggesztését, ezért a rendszer nem tud Hibernálás üzemmódra váltani. Ha ilyen esetben az akkumulátor lemerül, a számítógép kikapcsol, és a nem mentett adatok elvesznek.
  Ha a számítógép akkumulátorról üzemel, mentse gyakran az adatokat.

- VAIO számítógépének mozgatása előtt győződjön meg arról, hogy tápellátás jelzőfény nem világít, ezzel ugyanis elkerülheti, hogy a még működő merevlemez ütődést vagy rázkódást szenvedjen el.

Tipp

- Ne feledje, hogy ha négy másodpercnél tovább tartja nyomva a (Tápellátás) gombot, VAIO számítógépe automatikusan kikapcsol. Ha így tesz, a nem mentett adatok elvesznek.

- Az LCD-kijelző kinyitásával hozhatja vissza a számítógépet Normál üzemmódba az Alvó állapot üzemmódból. A fedél felnyitásakor végrehajtott művelet módosításához a VAIO Control Center Energiagazdálkodás (Power Management) részében módosítsa a Fedélműködés beállításai (Lid Action Settings) értékeit.

Kapcsolódó témák
Az áramforrás használatával kapcsolatos megjegyzések
Az Alvó állapot üzemmódra vonatkozó megjegyzések
Az akkumulátoros üzemidő meghosszabbítása
A Rapid Wake (Alvó állapot üzemmód) beállításainak módosítása